**Illem, Etikett, Protokoll**

Ottlik Károly: Protokoll

A három fogalmat a különböző szótárok pontosan definiálják, és bizonyos szemszögből külön-külön is magyarázható a tartalmuk, de sok tekintetben összefüggenek és egyes elemeik nem elválaszthatók egymástól.

Mindhárom fogalomra érvényes, hogy különböző korok és társadalmi viszonyok folyamatos hatására formálódtak és alakulnak ki és formálódnak még a mai napig is.

**Illem, illemtan, illemtudás**

A három fogalom közül a legáltalánosabb, legegyszerűbb és legérthetőbb az illem.

Illem nem más, mint a jó modor, a figyelmesség, az udvariasság és a mások iránti tapintat megnyilvánulása. A magyar nyelv értelemező kéziszótár szerint ,,a társadalmi érintkezés a másokkal való viselkedés szabályainak koronként változó összessége’’. Az illem követelményeit a társadalmi viszonyok formálják. Az illem mindennek az alapja pl. a jognak, az erkölcsnek, a protokollnak és az etikettnek is.

Illemtan a jó modor, a kulturált magatartás szabályainak gyűjteménye, célja, hogy kellemesebbé tegye az életet.

Az illemtudás a társas élet hétköznapi és hivatalos, protokolláris érintkezés alapvető feltétele. Illemtudás egyik szabálya, hogy egyes személyeket udvariasságból, illemből előnyben részesítenek. (férfiak a nőket, fiatalok a nőket, beosztottak a felsővezetőket stb.)

**Etikett**

Francia eredetű szó, történelmi értelmezésben az udvari szertartások és illemszabályok összessége. Mai jelentése az Idegen szavak és kifejezések szótára szerint: ,,a társadalmi érintkezés formáinak megszabott rendszere’’. Az etikett a protokollon belül az egyéni rangsorolásnak megfelelő eljárási szabályok rendszerét jelenti, azt szabályozza, hogy a ceremónia egyes résztvevői miként illeszkednek a szertartásrendbe.

**Protokoll**

Görög eredetű szó, mai értelmezés szerint a diplomáciai érintkezés formáira vonatkozó szabályok összessége.

Értelemző szótárunk a fogalmon belül megkülönbözteti:

* a ,,nemzetközi tárgyalásokról felvett jegyzőkönyvet’’ , mint olyan szabályok összességét, amelyek megszabják a diplomáciai képviselők egymással való hivatalos érintkezésnek a módját;
* valamint a politikai-diplomáciai és hétköznapi életre vonatkozó jelentéstartalmat, amelyet a következőképpen definiál: ,,A hivatalos érintkezésre, különösen a hivatalos rendezvényekre, meghívásokra, megbeszélésekre vonatkozó íratlan szabályoknak, érvényben lévő szokásának az összessége.

A diplomáciai protokoll célja és feladata, hogy simává, zökkenőmentessé tegye a hivatalos és személyes kapcsolatokat, és az államokat képviselő személyek közvetlen és írásbeli érintkezését.

A hétköznapi protokoll az otthonról hozott viselkedési szabályokra, kulturált magatartásra, illemtani ismeretekre épül.

**Illem és ízlés**

Az etikett számos íratlan szabálynak alkalmazása olykor ,,csupán’’ a jó ízlésre van bízva. Ez azonban feltételezi azt, hogy az illedelmes emberek tisztában vannak az ízlés fogalmával.

De valójában mit jelent az ízlés? Nyelvünk értelmező szótára szerint az ízlés nem más, mint a szép és helyes iránti érzék, illetve ennek koronként, helyenként kialakult, elfogadott mértéke vagy egyéni jellege, változata.

Ízlések és pofonok különbözők szól a közismert szólás jelezvén, hogy minden embernek más az ízlése, azaz az ízlés voltaképpen egyéni dolog. Mindenkinek megvan a maga ízlése, örökölt vagy ösztönös vonzódása a mindennapi élet és a művészetek különböző tárgyaihoz, területeihez.

A mindennapi életben, viselkedéskultúránkban megnyilvánuló ízlést elsősorban szubjektív tényezők határozzák meg.

Az illemtan oldaláról közelítve és természetesen nagyon leegyszerűsítve az mondhatjuk: az ízlés az egyén képessége, neveléssel csiszolható, tanulással magas szintre fejleszthető. Ízlés közvetítésével mondunk véleményt, ítéletet, fejezzük ki tetszésünket vagy utasítunk el valamit.

Vagyis jó ízlésre mindenkor szükségünk van!