Szociogram

Több szempontú szociogram:

* Olyan szociometria kialakítása, amely a közösséget méri fel; nem csak az egyén helyét mutatja meg a társas mezőben, hanem magát a közösséget is jellemzi.

Csak akkor felel meg, ha:  
 - sokoldalúan tudja jellemezni a vizsgált társas alakzatot  
 - pedagógiai és szervezési támpontokat nyújt konfliktusok megelőzéséhez és a közösségi erő fejlesztéséhez

Szükségesek olyan mutatók, amelyekből kiderül, képes-e a csoport együttműködés során magas teljesítményre.

**A Weinberg-féle kérdőív** változataiban 10-től 40-ig terjed a kérdések száma.  
- Rokonszenvi, ellenszenvi választások, és ami eltér Moreno technikájától: a közösségi rátermettség mérlegelésével kell felelni, vagy valamilyen egyéni tulajdonság, készség, esetleg szakmai hozzáértés alapján kell elbírálni a közösség tagjait.

**Szociometriai felmérőlap:**A több szempontú szociometria hármas célkitűzése:

1. Ne csak a csoport tagjainak társas helyzetére és hálózati pozíciójára vonatkozóan kapjunk értelmezési támpontot, hanem a vizsgált társas alakzatról, mint közösségről.
2. A jellemzés terjedjen ki a társas mező reális viszonyaira, hierarchiájára, funkció jellegű tagolódásra, a kontaktusokra és az együttes döntéseket hozó kapcsolatokra.
3. Adatokat kell kapnunk a társas mezőben a hatékony indítékokról.

Négyféle kritériumnak megfelelően kell összeállítani, ami egy 15 kérdésből álló feladatlapon így oszlik meg:  
- három rokonszenvi, pl.: Kit ölelnél meg a csoportból?  
- öt funkció jellegű, pl.: Ki lenne a legjobb vezető a csoportból?

* öt képességi, pl.: Ki a legügyesebb sportoló?
* kettő népszerűségi kérdés, pl.: Ki a legismertebb ember a csoportból?

Léteznek A-, B-, C-, D- típusú kérdőívek, ezek közül az A-típusú a legelterjedtebb.

Ezen kérdések feltevésével az volt a célunk, hogy a négy szempont alapján tudjuk elemezni a csoportot.